પરંતુ હાલમાં ડેમ તથા તાપી નદીનું અસ્તિત્વ જોખમમાં મુકાયું છે કેમકે કણજા, કાળા વ્યારા, પાંચપીપળા, ઘાંસિયામેઢા, જમાપુર, વૈકુંર, બોરીસાવર વગેરે ગામોમાં રેતી ઉલેચવાનું વર્ષોથી પ્રવૃત્તિ થઇ રહી છે, પરંતુ જેમાં નદીને મોટાપાયે નુકસાન થવા સાથે આ નુકસાનથી જિલ્લાના રહીશો પણ મુશ્કેલીમાં મુકાઇ તેવી સ્થિતિ છે, તાપી જિલ્લામાંથી સાદી રેતી ૨૧૫૪૦૭૭ મેટ્રિક ટન, બ્લેક ટ્રીપ ૨૧૯૫૪૩૭ મેટ્રિક ટન રેતી વર્ષ ૨૦૧૭-૧૮માં ઉલેચવામાં આવે છે, રેતી લીઝધારકો દ્ધારા તાપી નદીની અંદર ૧૫૦ થી ૨૦૦ મીટર નદીની અંદર પુરાણ અને પાળા બનાવવામાં આવે છે અને જોખમી સાધનો ઉપયોગ કરી તટમાંથી મહત્તમ પ્રમાણમાં જળસ્તર નીચે જઈ રહ્યા છે.